Իսկ Ֆինհաշտարարի ինստիտուտի մեկնարկից, մասնավորապես, 2009 թվականի հունվարի 24-ից ի վեր ֆինհաշտարարի միջնորդությամբ ֆինանսական կազմակերպությունների կողմից 7517 դեպքերի համար վճարվել է 1.219 միլիարդ դրամ ընդհանուր գումարի փոխհատուցում: Բողոքների ընդհանուր թիվը 9 տարիներին գերազանցել է 20 հազարը: Միևնույն ժամանակ, Փ. Սարգսյանը նշել է, որ բողոքների միջին հաշվով 73,38%-ը լուիծվել է հօգուտ հաճախորդների, իսկ 68%-ը` հաշտեցման միջոցով: «Կարծում եմ, որ սա ցույց է տալիս, որ Ֆինհաշտարարի գրասենյակը կարող է արդյունավետ կերպով աշխատել ինչպես ֆինանսական կազմակերպությունների, այնպես էլ հաճախորդների հետ», - եզրափակել է նա: